България | При избора на главен архитект на София ще участват и наблюдатели - Dnevnik.bg
При избора на главен архитект на София ще участват и наблюдатели
13:31, 11 фев 16 , 1905
При избора на главен архитект на София външни наблюдатели ще участват в работата на изборната комисия, но няма да имат право на глас, съобщи пред журналисти в кулоарите на Столичния общински съвет кметът Йорданка Фандъкова. До момента потвърждение за свой представител са били дали от инициативния комитет от над 50 неправителствени организации, съставен за конкурса, а покани са още 4 организации, предявили интерес.
Председателят и членовете на журито ще бъдат оповестени в петък, уточни Фандъкова. Най-вероятно в комисията ще има четирима представители от групите съветници на ГЕРБ, Реформаторския блок, БСП и един от останалите - група "5" ("Движение 21", "Глас народен" и "Зелените"), "Патриоти за София" ("Атака" и ВМРО), "Сердика" (АБВ и Българска социалдемокрация). Ще има възможност за участие на съветници като наблюдатели.
В комисията ще има по един представител на Камарата на архитектите, софийския клон на Камарата и Съюза на архитектите. Ще има и няколко представители на екипа на Фандъкова.
Кандидатите за поста главен архитект, който досега се заемаше от Петър Диков, са 15. До 17 февруари комисията по избора ще проверява подадените документи и след това публикува списък с допуснатите до участие претенденти. Следващата стъпка ще е защита на концепцията и интервю, които ще се проведат само пред комисията. Срокът е не по-рано от 14 дни след проверката на документите, което означава, че по закон няма краен срок, но кметът щяла да настоява за максимално бързо изпълнение на процедурата.
Допълнително - без да е изискване на закона, ще се проведе и публично представяне на концепциите в сградата на Съюза на архитектите в България. На него ще участват само кандидатите, които са съгласни да представят концепцията си публично.
Новият главен архитект на София ще провери предшественика си
Двама кандидати стигнаха до последната фаза за избор на главен архитект на София
Днес е публичното представяне на кандидатите за главен архитект на София
Комисията за избор на главен архитект на София не допусна двама кандидати
Петър Диков: Ласкае ме сравнението с Дарт Вейдър
16:07, 23 окт 19 / Региони 0
Рейтинг: 725 13:34, 11 фев 16 Неутрално
И ще гледат сеир.
Рейтинг: 488 13:41, 11 фев 16 Неутрално
Освен при избора има крещяща нужда от прозрачност и принципност и в самата му дейност - нещо което дълбоко се съмнявам да се случи.
Рейтинг: 854 13:44, 11 фев 16 Весело
Добре добре, Фандъкова, нека на свобода се налаят кучетата в процеса на избора, после да неподлайват че били казвали .....
Когото и да изберете за главен архитект на София, след 3 години в София ще има мъркане и джавкане срещу него.....
Рейтинг: 1105 14:02, 11 фев 16 Неутрално
Ще наблюдават и ще си мълчат, стара практика